Sinet o doa Bro-Skos ha Bro-Saoz un emglev unaniezh e 1707, o krouiñ eta Rouantelezh Unanet Breizh-Veur. Gant ar skrid-mañ e kolle Bro-Skos he Farlamant, hag ivez pep galloud a oa ganti, e-kerzh Londrez. E 1999 nemetken eo e voe adsavet Parlamant Skos, a-drugarez da strivoù ar Scottish National Party peurgetket, a oa deuet da vezañ poblekoch-poblekañ adalek ar bloavezhioù 1970. Ha bremañ, 11 vloaz goude an adreizhadur-se, e kendalch Bro-Skos an hent war-zu an dizalchiezh.